Ehdotus neuvoston päätös luvan antamisesta Latvialle jatkaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 21 artiklasta poikkeavan toimenpiteen soveltamista /* KOM/2005/0376 lopull. */





[pic] | EUROOPAN YHTEISÖJEN KOMISSIO | Bryssel 18.8.2005 KOM(2005) 376 lopullinen Ehdotus NEUVOSTON PÄÄTÖS luvan antamisesta Latvialle jatkaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 21 artiklasta poikkeavan toimenpiteen soveltamista (komission esittämä) PERUSTELUT EHDOTUKSEN TAUSTA | Ehdotuksen perusteet ja tavoitteet Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17 päivänä toukokuuta 1977 annetun kuudennen neuvoston direktiivin 77/388/ETY 27 artiklan 1 kohdan nojalla neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kyseisestä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten ja veron kiertämisen estämiseksi. Latvia on komission pääsihteeristössä 16. maaliskuuta 2005 saapuneeksi kirjatulla kirjeellä pyytänyt lupaa jatkaa liittymisasiakirjassa määräajaksi myönnetyn sahatavaraliiketoimia koskevan poikkeustoimenpiteen soveltamista. Komissio antoi direktiivin 77/388/ETY 27 artiklan 2 kohdan mukaisesti Latvian pyynnön tiedoksi muille jäsenvaltioille 10. toukokuuta 2005 päivätyllä kirjeellä. Komissio ilmoitti Latvialle 31. toukokuuta 2005 päivätyllä kirjeellä saaneensa kaikki pyynnön arviointia varten tarvittavat tiedot. | Yleistä Latvian sahatavaramarkkinoita hallitsevat pienet paikalliset yhtiöt ja yksittäiset tavarantoimittajat, joiden toiminta on usein tilapäistä ja veroviranomaisten kannalta vaikeasti valvottavissa. Tällaisia yrityksiä käytetään usein myös veronkierron välineinä. Yleisin veronkiertotapa on seuraavanlainen: kun yritys on laskuttanut asiakasta tavarantoimituksesta, se katoaa jäljettömiin maksamatta veroa mutta toimittaa asiakkaalle verovähennykseen kelpaavan kauppalaskun. Veronkierron estämiseksi Latvian arvonlisäverolainsäädäntöön on lisätty erityissäännös. Tämän, direktiivin 77/388/ETY 21 artiklasta poikkeavan säännöksen mukaan sahatavaraliiketoimien yhteydessä tavaroiden tai palvelujen vastaanottaja on tietyissä olosuhteissa velvollinen maksamaan arvonlisäveron. Tätä järjestelmää sovelletaan Latvian alueella tapahtuviin tavaroiden luovutuksiin ja palvelujen suorituksiin, eikä se vaikuta rajan yli tapahtuviin liiketoimiin. Komissio ymmärtää, että tämän järjestelyn avulla Latvian on onnistunut vähentää mahdollisuuksia arvonlisäveron kiertämiseen ja yksinkertaistaa sahatavaramarkkinoilla sovellettavaa veronkantomenettelyä. Sen vuoksi komissio katsoo, että Latvialle voidaan antaa lupa jatkaa erityistoimenpiteen soveltamista. | Ehdotuksen alalla voimassa olevat säännökset Liittymisasiakirjan liitteessä VIII olevan 7 luvun 1 kohdan b alakohdassa myönnetty poikkeus. | Johdonmukaisuus unionin muiden politiikkojen ja tavoitteiden kanssa Ei sovellettavissa. | ASIANOMAISTEN OSAPUOLTEN KUULEMINEN JA VAIKUTUSTEN ARVIOINTI | Asianomaisten osapuolten kuuleminen | Ei sovellettavissa. | Asiantuntijalausunnot | Ulkopuolisia asiantuntijoita ei tarvittu. | Vaikutusten arviointi Päätösehdotuksen tavoitteena on torjua arvonlisäveron kiertämistä Latvian sahatavaramarkkinoilla, joten sillä voi olla myönteisiä taloudellisia vaikutuksia. Vaikutukset ovat joka tapauksessa vähäiset poikkeuksen soveltamisalan kapeuden vuoksi. | EHDOTUKSEN OIKEUDELLISET NÄKÖKOHDAT | Tiivistelmä ehdotetuista toimista Luvan antaminen Latvialle jatkaa kuudennen neuvoston direktiivin 77/388/ETY 21 artiklasta poikkeavan toimenpiteen eli sahatavaraliiketoimia koskevan käännetyn verovelvollisuusjärjestelmän soveltamista. | Oikeusperusta Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17 päivänä toukokuuta 1977 annetun kuudennen neuvoston direktiivin 77/388/ETY 27 artiklan 1 kohta. | Toissijaisuusperiaate Tämä ehdotus kuuluu yhteisön yksinomaiseen toimivaltaan. Sen vuoksi toissijaisuusperiaatetta ei sovelleta. | Suhteellisuusperiaate Ehdotuksessa noudatetaan suhteellisuusperiaatetta seuraavista syistä: | Päätös koskee jäsenvaltiolle sen omasta pyynnöstä annettavaa lupaa, eikä siihen liity velvollisuuksia. | Koska poikkeuksen soveltamisala on rajoitettu, erityistoimenpide on tavoitteeseensa nähden oikeasuhteinen. | Säädöslajin valinta | Ehdotettu säädöslaji: muu. | Muut säädöslajit eivät soveltuisi seuraavista syistä: Jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 27 artiklan mukaan kyseeseen voi tulla ainoastaan neuvoston päätös. | VAIKUTUKSET TALOUSARVIOON | Ehdotuksella ei ole vaikutusta yhteisön talousarvioon. | LISÄTIETOJA | Tarkastelu-/tarkistus-/raukeamislauseke | Ehdotukseen sisältyy raukeamislauseke. | 1. Ehdotus NEUVOSTON PÄÄTÖS luvan antamisesta Latvialle jatkaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 21 artiklasta poikkeavan toimenpiteen soveltamista (Ainoastaan latviankielinen teksti on todistusvoimainen) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden liikevaihtoverojärjestelmän yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17 päivänä toukokuuta 1977 annetun neuvoston direktiivin 77/388/ETY[1] ja erityisesti sen 27 artiklan, ottaa huomioon komission ehdotuksen[2], sekä katsoo seuraavaa: (1) Kuudennen neuvoston direktiivin 77/388/ETY 27 artiklan 1 kohdan nojalla neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kyseisestä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten ja veron kiertämisen estämiseksi. (2) Latvia on komission pääsihteeristössä 16 päivänä maaliskuuta 2005 saapuneeksi kirjatulla kirjeellä pyytänyt lupaa jatkaa sahatavaraliiketoimia koskevan poikkeustoimenpiteen soveltamista. (3) Komissio antoi direktiivin 77/388/ETY 27 artiklan 2 kohdan mukaisesti Latvian pyynnön tiedoksi muille jäsenvaltioille 10 päivänä toukokuuta 2005 päivätyllä kirjeellä. Komissio ilmoitti Latvialle 31 päivänä toukokuuta 2005 päivätyllä kirjeellä saaneensa kaikki pyynnön arvioimista varten tarvittavat tiedot. (4) Latvian sahatavaramarkkinoita hallitsevat pienet paikalliset yhtiöt ja yksittäiset tavarantoimittajat. Markkinoiden ja niillä toimivien yritysten luonteesta johtuen alalla esiintyy veropetoksia, joita veroviranomaisten on ollut vaikeaa valvoa. Väärinkäytösten torjumiseksi Latvian arvonlisäverolainsäädäntöön on lisätty erityissäännös, jonka mukaan tietyissä olosuhteissa veron on velvollinen maksamaan se arvonlisäverovelvollinen, jolle verolliset tavarat luovutetaan tai verolliset palvelut suoritetaan. (5) Direktiivin 77/388/ETY 21 artiklan 1 kohdassa, sellaisena kuin se esitetään kyseisen direktiivin 28 g artiklassa, säädetään, että sisäisen järjestelmän mukaan verovelvollinen, joka suorittaa verollisen tavaroiden luovutuksen tai verollisen palvelun, on yleensä velvollinen maksamaan veron. Vuoden 2003 liittymisasiakirjan[3] liitteessä VIII olevan 7 luvun 1 kohdan b alakohdassa Latvialle kuitenkin annetaan määräajaksi lupa jatkaa arvonlisäveron kantamista sahatavaraliiketoimista aiemman menettelyn mukaisesti. (6) Komissio ymmärtää, että tämän järjestelyn avulla Latvian on onnistunut vähentää mahdollisuuksia arvonlisäveron kiertämiseen ja yksinkertaistaa sahatavaramarkkinoilla sovellettavaa veronkantomenettelyä. (7) Tämä poikkeus ei vaikuta kielteisesti arvonlisäverosta kertyviin yhteisöjen omiin varoihin, ON TEHNYT TÄMÄN PÄÄTÖKSEN: Ainoa artikla Poiketen siitä, mitä direktiivin 77/388/ETY 21 artiklan 1 kohdan a alakohdassa, sellaisena kuin se esitetään kyseisen direktiivin 28 g artiklassa, säädetään, Latvialle annetaan lupa nimetä vastaanottaja edelleen arvonlisäverovelvolliseksi sahatavaraliiketoimien yhteydessä 31 päivään joulukuuta 2009. Tämä päätös on osoitettu Latvian tasavallalle. Tehty Brysselissä […]. Neuvoston puolesta Puheenjohtaja [1] EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 2004/66/EY (EUVL L 168, 1.5.2004, s. 35). [2] EUVL C , , s. . [3] EUVL L 236, 23.9.2003, s. 33.